Ida-Virumaa Tööstusalade Arendus avab reedel Kohtla-Järve tööstuspargi
Kohtla-Järve suurte tööstusettevõtete naabrusesse ehitati välja vee-, kanalisatsiooni-, gaasi- ja sidevõrgud, teed, tänavavalgustus ja esimene elektrialajaam, tänavu viiakse lõpule täiendavalt aurutrasside ehitus, ütles sihtasutuse juhatuse liige Teet Kuusmik BNS-ile.
"2017. aastal allkirjastas sihtasutus esimese lepingu Kohtla-Järve tööstuspargis clean-tech-valdkonna ettevõttega. Lisaks on tänase seisuga aktiivsed läbirääkimised käimas nelja firmaga. Ettevalmistatud tööstuspargid võimaldavad erasektoril investeeringuid teostada lühikeste tähtaegade jooksul, kulutamata energiat maa ja taristuga seotud toimingutele," ütles Kuusmik.
Kokku on Ida-Virumaa Tööstusalade Arendus välja arendanud 250 hektarit tootmis- ja ärimaad. Möödunud aasta lõpuks oli sihtasutus sõlminud investeerimiskohustusega lepingud 25 ettevõttega, mis on omandanud 37 krunti kogupinnaga ligi 60 hektarit.
2017. aastal sõlmiti 11 uut lepingut, seitse tootmis- ja logistikaettevõtet peavad praegu läbirääkimisi ehitusettevõtetega ja finantsasutustega ehitustegevuse alustamiseks käesoleval aastal.
SA Ida-Virumaa Tööstusalade Arendusel on Ida-Virumaal neli arendusprojekti: Narva Tööstuspark, Jõhvi Äripark, Kohtla-Järve Tööstuspark ja Kiviõli Äripark. Vajaliku infrastruktuuri rajamiseks on senini investeeritud ligi 8 miljonit eurot, osaliselt on projekte kaasfinantseerinud Ettevõtluse Arendamise Sihtasutuse (EAS) Piirkondade Konkurentsivõime Tugevdamise toetusmeetmest.
SA Ida-Virumaa Tööstusalade Arendus juhatuse liikme Teet Kuusmik sõnul on uued tööstusinvesteeringud Ida-Virumaa jaoks olulise tähtsusega. Uute ettevõtete tehnoloogiad on kaasaegsed, innovaatilised ja keskkonnasõbralikud. Kaasnevad uued töökohad on seetõttu kõrgema lisandväärtusega ning omavad positiivset mõju tööpuuduse vähenemisele regioonis.
Sihtasutuse hinnangul rajatakse järgmise kolme aasta jooksul tööstusparkidesse 80 miljoni euro eest 1500 uut töökohta.
Jäta kommentaar
Veendu, et kõik kohustuslik (*) info oleks sisestatud. HTML-i kasutamine pole lubatud.
Rubriigi Tööturg viimased uudised
Sellest osast leiate te uudiseid tööturu ja tööõiguse teemal
-
Tööandjad: spetsialistide sisserände piirarv tuleks kaotada
Eesti Tööandjate Keskliidu koostatud värske tööandjate manifest keskendub suuresti sellele, et Eestis ei jätku enam piisavalt tööinimesi, selleks, et antud probeemi lahendada, teevad tööandjad ettepaneku kaotada kõikide spetsialistide sisserände piirarv.
-
Vabade töökohtade määr langes EL-is teises kvartalis vaid Eestis
Vabade töökohtade määr langes teises kvartalis võrreldes mullu sama ajaga Euroopa Liidus vaid Eestis, kus see langes 0,3 protsendipunkti 1,9 protsendile.
-
Kinnisvarafirma: ehitusturg vajab toimimiseks ukrainlasi
Kinnisvarafirma 1Partner Kinnisvara tegevjuhi Martin Vahteri sõnul on Eestis praegu kohalikest ehitajatest nii suur puudus, et ilma tuhandete võõrtöölisteta suureneks oluliselt ehitushinnad ja pikeneksid valmimistähtajad.
-
WEF: robotid täidavad aastal 2025 rohkem tööülesandeid kui inimesed
Robotite õlule langeb 2025. aastaks 52 protsenti praegustest tööülesannetest, selgus esmaspäeval Maailma majandusfoorumi (WEF) uuringust.
-
Eesti alustas Saksamaal IT-spetsialistide värbamise kampaaniat
Eesti alustas koos edukate IT-firmadega kampaaniat "Career Hunt", et värvata Saksamaalt juhtivspetsialiste selliste rahvusvaheliselt tunnustatud ettevõtete tarvis, nagu Taxify, Twilio, Microsoft, Veriff ja Swedbank, vahendab Presseportal.de Ettevõtluse Arendamise Sihtasutuse (EAS) pressiteadet.